Temeljem članka 35. i članka 219. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21), članka 29. Odluke o uvjetima, načinu i postupku gospodarenja nekretninama u vlasništvu Grada Gospića („Službeni vjesnik Grada Gospića“ br. 8/09, 10/09) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj 21. lipnja 2023. godine, donosi

**O D L U K U**

**o osnivanju prava služnosti u korist**

**TVRTKE HEP-OPERATORA DISTRIBUCIJSKOG SUSTAVA d.o.o. ZAGREB**

**Članak 1.**

1. Grad Gospić će u korist tvrtke **HEP-OPERATORA DISTRIBUCIJSKOG SUSTAVA d.o.o. ZAGREB,** Zagreb, Ulica grada Vukovara 37, OIB: 46830600751(u daljnjem tekstu: **HEP-OPERATOR DISTRIBUCIJSKOG SUSTAVA d.o.o. ZAGREB**), osnovati prava služnosti na nekretninama:

|  |  |  |  |
| --- | --- | --- | --- |
| **BROJ ZEMLJIŠTA (KATASTARSKA ČESTICA)** | **BROJ ZK ULOŠKA** | **KATASTARSKA OPĆINA** | **POVRŠINA SLUŽNOSTI** |
| 2509/36 | 2918 | Smiljan | 3,9 m2 |
| 2509/23 | 2924 | Smiljan | 346,6 m2 |
| 2509/24 | 2449 | Smiljan | 82,9 m2 |
| 4970/7 | 2643 | Smiljan | 2,2 m2 |
| 2508/9 | 2449 | Smiljan | 80,5 m2 |
| 5272 | 4867 | Gospić | 1.852,2 m2 |
| 4991 | 3084 | Smiljan | 10,6 m2 |

1. Pravo služnosti iz stavka 1 ovog članka osniva se u svrhu polaganja, izgradnje, održavanja i korištenja elektroenergetskog objekta PRIKLJUČNI 20 KV KABELSKI DALEKOVOD ZA DTS 20/0,4 kV BUDAČKA 5, sve kako je ucrtano na priloženim grafičkim podlogama u svrhu rješavanja imovinsko-pravnih odnosa, koje čine sastavni dio Ugovora.

**Članak 2.**

1. Pravo služnosti osniva se na neodređeno vrijeme, odnosno dok na nekretninama koje su predmet prava služnosti postoje elektroenergetski objekti PRIKLJUČNI 20 KV KABELSKI DALEKOVOD ZA DTS 20/0,4 kV BUDAČKA 5.

**Članak 3.**

1. Za osnovanu služnost na nekretninama iz točke 1. ove Odluke ne plaća se naknada, sukladno odredbi članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21),

**Članak 4.**

1. Ovlašćuje se gradonačelnik Grada Gospića da s **HEP-OPERATORA DISTRIBUCIJSKOG SUSTAVA d.o.o. ZAGREB**, sklopi Ugovor o osnivanju prava služnosti iz točke 1. ove Odluke, kojim će se regulirati međusobna prava i obveze.

**Članak 5.**

1. Ova Odluka stupa na snagu dan nakon dana objave u „Službenom vjesniku Grada Gospića“.

KLASA: 940-01/23-01/110

URBROJ: 2125-1-01-23-04

Gospić, 21. lipnja 2023. godine

 POTPREDSJEDNICA GRADSKOG VIJEĆA

 GRADA GOSPIĆA

 Nada Alić, dr. dent. med., v.r.